Ek was by ''n kardioloog wat my so terloops meegedeel het ek het lewervervetting. Geen verduideliking, ek het nie ''n idee wat dit is nie. Is dit omkeerbaar en kan ek dit verander deur dieet of behandeling? Ek is oorgewig en probeer nou drasties gewig verloor, het ''n dieetkundige besoek en volg haar riglyne vir laevet en lae suiker inname dieet. Wat staan my te doen?
Answer 3,250 views
Ek is jammer om te verneem dat jy aan lewervervetting ly. Dit is waarskynlik sg. nie-alkoholiese lewervervetting wat deur verskeie faktore veroorsaak kan word, bv. 'n te hoë inname van fruktose (vrugtesuiker) en/of vet in die dieet, virusinfeksies, ens. Die toestand kan wel verbeter word deur die lae-vet en lae-suiker (insluitend vrugtesuiker) dieet wat jou dieetkundige voorgeskryf het. Gewigsverlies sal ook help. Dit is dus baie belangrik om die dieetkundige se raad stiptelik te volg en om al die dieetmaatreëls toe te pas. Hopelik sal die toestand sommer vinnig verbeter en sal jy baie gewig kan verloor. Doen 'n soektog op die Health24.com Webwerf met "non-alcoholic fatty liver disease" om meer te lees oor die toestand.